મુંબઈ: મોટી રકમની ફી વસૂલતી એમબીએની કોલેજો દેશભરમાં ‌િબલાડીના ટોપની માફક ફૂટી નીકળી છે. લાખો વિદ્યાર્થીઓ એમબીએની ડિગ્રી લઈને દર વર્ષે બહાર નીકળે છે, પરંતુ એસોચેમના તાજેતરમાં આવેલા રિપોર્ટમાં ચોંકાવનારી વિગતો બહાર આવી છે. એસોચેમની એજ્યુકેશન કમિટી દ્વારા કરાવવામાં આવેલા એક સર્વેક્ષણ રિપોર્ટ મુજબ દેશભરમાં ચાલી રહેલ ૫૫૦૦ બિઝનેસ સ્કૂલોમાંથી સરકારી દ્વારા સંચાલિત ભારતીય મેનેજમેન્ટ સંસ્થા તથા કેટલીક આંગળીના વેઢે ગણાવી શકાય તેવી સંસ્થા સિવાય બાકીની તમામ સંસ્થાઓમાંથી એમબીએની ડિગ્રી લઈને નીકળતા વિદ્યાર્થી નોકરી મેળવવા લાયક નથી. એમબીએના ડિગ્રી ધારકને રૂ.૧૦ હજારના પગારે નોકરી પર રાખી રહ્યા છે.